《感旧》
清代·何林

襄阳大堤水，出自汉中来。上经麋子国，下达沔阳隈。

合流为江汉，晴川在其涯。大堤女儿全胜花，中间合沓万人家。

我年少壮曾来此，丧乱经过空叹嗟。复闻江汉纪南荒，昭丘弓剑徒埋藏。

楚王宫内纤腰女，景屈公家多国良。只今弥望东流水，莫为江鱼厌武昌。

作者简介：清浙江绍兴人，流寓金陵，号春圃。善山水，兼工写意花卉翎毛。